Shoprite skuldig aan minagting - Howe - Republikein
Wednesday, February 24th, 06:40:48
Shoprite skuldig aan minagting
16 February 2021 | Howe
Regter Collins Parker het Maandag Shoprite Namibia en van sy topdirekteure skuldig bevind aan minagting van 'n vroeëre hofbevel gelewer deur regter Shafimana Uietele.
Volgens die bevel mag Shoprite nie enige werkers toegelaat het om die werk van stakende werkers te doen nie. Parker het beslis dat Shoprite Namibia in die tydperk voor hulle teen Uietele se bevel geappèlleer het, die bevel verontagsaam het.
Koste vir die verhoor sal saam met versagtende omstandighede in ag geneem word op 'n datum wanneer die verhoor sal voortgaan, wat op Donderdag 18 Februarie bepaal sal word.